Aš esu Filipė Toledo iš Brazilijos.
Profesionalus banglentininkas, priklausau Pasaulio banglenčių sporto lygai.
Filipės požiūris į banglenčių sportą -
visiškai kitoks nei kitų.
Jis iš tikrųjų laužo banglenčių sporto stereotipus.
Toledo pakyla į orą. Įspūdinga.
Filipė turi viską. Jo suktukai - puikūs, jis yra greitas ir stiprus.
Jis aukštai pakyla į orą.
Jis - kaip laužas. Tereikia jį įžiebti, ir jis užsiliepsnoja.
Dar vienas įspūdingas šuoliukas. Negaliu patikėt!
Neįtikėtina.
Vienintelė Filipės problema yra ta,
kad kartais, tvyrant didžiulei įtampai,
jis neranda degtuko, kad įžiebtų tą laužą.
Šiai svarbiai pergalei ruošiausi visus metus,
bet, žinot, vienas raundas pakišo koją.
Filipę buvo užgožę jo kraštiečiai
Gabrielius Medina ir Italo Fereira.
Daug kas tikėjosi, kad tąkart Filipė taps pasaulio čempionu.
Bet jį pranoko Gabis.
Vėliau - netikėtai Italo.
Man teko daug įrodinėti,
ypač varžantis su Gabrieliu ir Italo.
Jis liks jų šešėlyje tol,
kol jam pavyks išplėšti pergalę.
Ir tai jį iš tiesų labai slegia.
Kaskart, kai pergalė būdavo ranka pasiekiama,
kas nors nepasisekdavo. Jaučiausi atsidūręs duobėje.
Banglentininkai daug kuo rizikuoja.
Kartais jiems tenka peržengti savo galimybių ribas.
Banglentininkai varžosi ne tik su savo priešininkais ture,
bet ir su motina gamta.
Jie taip pat varžosi su savimi. Turi įveikti savo vidinę kovą.
Geriausiais tampa tik tie banglentininkai,
kurie įveikia šiuos visus tris elementus.
Lemiama akimirka Filipei.
Privalau suvaldyti įtampą,
paversti ją motyvacija ir tada - pirmyn.
Kova su demonais
BANZAI PAPLŪDIMYS OAHU, HAVAJAI
HALEIVA ŠIAURĖS PAKRANTĖ
Kaip sekas?
Kokie žmonės!
Kaip tu?
Gerai. Kaip tu?
Jasmin, mano sužadėtinė.
Labas.
Gal paplaukiojam banglentėmis?
Mielai, žmogau.
Pagaudysim bangas!
Tik pasiimsiu banglentę ir galėsim eiti.
Brazilijoje yra daug talentų,
vaikystėje varžiausi su jais visais -
Gabrielium, Italo, Patersonu, Deividu.
Mums buvo 14 ar 15 metų.
Mes varžėmės tarpusavyje mėgėjų varžybose,
kol pagaliau patekom į Pasaulio banglenčių sporto lygą.
Lygos varžybose mes ir vėl susitikome, ir tai buvo nuostabu.
Žiūrėk.
Pabandom?
Mudu su Filipe puikiai sutariam.
Jis - puikus vaikis. Labai aistringas banglentininkas.
GABRIELIUS MEDINA DUKART PBSL PASAULIO ČEMPIONAS
Labai atsidavęs.
Mums patinka varžytis. Ir nors esam artimi draugai,
vandenyje esame konkurentai, nes banglenčių sportas - egoistiškas.
Kiekviename raunde stengiamės pranokti patys save, kad taptume geriausiais.
Čempionato ture dominuoja agresyvumas.
Ir didžiulė konkurencija,
tad jei nesugebi psichologiškai su tuo susidoroti,
suteiki savo konkurentui pranašumą.
LUKAS KENEDIS BANGLENČIŲ SPORTO ŽURNALISTAS
Aš pasiruošęs.
Gabrielius - dukart čempionas. Dabar dar Italo.
Pasiruošęs?
Žygiui
per uolas.
Jaučiu, kad šie metai man nebus lengvi.
JAV RAMUSIS VANDENYNAS
HAVAJAI BANZAI PAPLŪDIMYS, OAHU
VYRŲ ČEMPIONATO TURAS 1-AS ETAPAS IŠ 9
Oahu saloje prasideda
„Billabong Pipe Masters“, kurį remia „Hydro Flask“.
Naujojo čempionato turo sezono pradžia.
Mes galynėjamės su motina gamta, suprantat?
Turime būti pasiruošę viskam.
Šiandien bangos gali būti 60 cm aukščio,
o rytoj jos gali siekti 2,5 metro.
Kai pirmąkart atvykau į Havajus,
bangos buvo tokios aukštos, kokių nebuvau matęs gyvenime.
Žiūrėjau į jas ir dėjau į kelnes.
Iš netikėtumo net aikčiojau. To jausmo neužmiršiu niekada.
1-AS RAUNDAS - LEONARDAS FIORAVANTIS PRIEŠ FILIPĘ TOLEDO
Pirmoji banga gali kelti daug įtampos.
Panašu, kad sąlygos - nelabai palankios.
Ši vieta banglentininkams - pavojinga.
Fioravantis lekia didžiuliu greičiu.
Užbaigia manevrą. Tai bus geriausias šio raundo dvikovos rezultatas.
Panašu, Toledo neketina jam nusileisti.
Krenta nuo banglentės.
O Dieve.
Banzai paplūdimyje negalima atsipalaiduoti.
Bangos čia - išties galingos.
Fioravantis pirmauja prieš Filipę Toledo.
GALUTINIS REZULTATAS
FIORAVANTIS: 11,00 TOLEDO: 3,00
Laiko liko visai nedaug, Filipei Toledo išties nepasisekė.
PBSL ČEMPIONATO TURO REITINGŲ LENTELĖ
17. FILIPĖ TOLEDO
Žinoma, tikėjaus sezoną pradėti geriau, bet man nepavyko.
Noriu būti tarp penkių geriausiųjų, kad patekčiau į PBSL finalą.
Jaučiu didžiulę įtampą.
Filipė Toledo pretendavo į pasaulio čempiono titulą,
tačiau jam nepavyko pažaboti aukštų bangų, ir jis nukrito į reitingų lentelės apačią.
Mano stiprioji pusė yra efektyvus plaukimas banglente.
Efektyvus plaukimas yra tai, kaip mes plaukiam.
Visų pirma tai - posūkiai ir greitas nusileidimas ant lygaus paviršiaus.
Man dar reikia patobulinti plaukimą ant aukštų bangų.
Jam nepavyko prilygti tam,
ką ant aukštų bangų išdarinėja Italo ar Gabrielius.
Deja, banglenčių sporto pasaulyje jis laikomas nepilnaverčiu varžovu.
Kaip ištaisyti šią padėtį? Manau, tai jį labai slegia.
PO AŠTUONIŲ SAVAIČIŲ
SAN KLEMENTĖ KALIFORNIJA, JAV
Dalyvaujant ture tenka daug keliauti,
ir tai iš tiesų labai vargina.
Pabūti namie tarp etapų - atgaiva sielai.
Esu iš Brazilijos, bet gyvenu San Klementėje.
Būtent čia vyks PBSL finalinės varžybos.
Mano tėtis - buvęs profesionalus banglentininkas, triskart PBSL čempionas.
Jis yra didžiausias mano įkvėpimas, banglentės - mūsų kraujyje.
Esu Filipės tėtis Rikardas Toledo.
Vaikystėje jis pareiškė: „Žinai, tėti, noriu būt profesionaliu banglentininku.“
Atsakiau jam: „Gerai. Galime pabandyti. Pirmyn.“
Esu šeimos žmogus. Man patinka leisti laiką su šeima.
Su mama, tėčiu, savo vaikais ir žmona.
Dabar - „I“.
Aš esu Ananda, Filipės Toledo žmona.
Jis yra ypatingas žmogus.
Eikš pas tėtį, eikš. Lipk čia, žiūrėk.
Dėl varžybų jis retai būna su šeima.
Tai yra sunkiausia, ypač kai turi mažų vaikų.
Kai mano vaikai gimė, manęs nebuvo šalia.
Ir tai yra labai skaudu.
Banglenčių sportas daug ką iš tavęs atima. Sunku prie to priprasti.
Eikš pas tėtį.
Noriu tavęs paklausti.
Pasiilgsi tėčio?
Pastaruosius kelerius metus plaukiojau banglente
ir daug galvojau apie tai,
kas mano gyvenime vyksta.
Aš nekreipiau deramo dėmesio į visus savo gyvenimo aspektus.
Aš labai stengiausi viską padaryti,
visiems būti geru ir tobulai atlikti savo darbą,
bet man nepavyko suvaldyt situacijos.
Mes nusprendėme, kad jei jis vyks į Australiją, aš vyksiu kartu.
Kad šalia būtų artimas žmogus,
kuris suteiktų jam daugiau pasitikėjimo.
Vaikai lieka su vyro tėvais.
Ačiū, kad sutikote jais pasirūpinti.
Nekalbėk niekų, mums tai - vienas malonumas.
Klausysi senelio ir močiutės?
Pažadi?
Ir nepamirškit. Žinau, kad nepamiršit,
bet jūs paliekat savo namus, savo šeimas,
tad padarykit viską, kad netektų gailėtis.
Turuose dalyvauju jau septynerius metus.
Kartais taip norisi normalaus gyvenimo.
Pailsėti, paplaukioti banglente ir grįžti namo.
Bet tai - mano darbas.
Už kurį gaunu pinigus, kad apmokėčiau sąskaitas.
Tam paskyriau savo gyvenimą, tad tenka daug ką paaukoti.
Ir jei nenugalėsiu Gabrieliaus ir Italo, viskas žlugs.
Jam sunkiausia yra psichologiškai.
Bet susikaupęs jis gali nugalėti bet ką.
Keliauk ir parodyk, ką moki.
Geros kelionės!
Viso!
AUSTRALIJA - NIUKASLAS INDIJOS VANDENYNAS - RAMUSIS VANDENYNAS
PO TRIJŲ SAVAIČIŲ
Labas rytas ir sveiki atvykę į Naująjį Pietų Velsą.
NIUKASLAS AUSTRALIJA
Niukasle tęsiasi Pasaulio banglenčių sporto lygos čempionato turas.
ČEMPIONATO TURAS 2-AS ETAPAS IŠ 9
Prasideda finalinės „Rip Curl“ Niukaslo taurės varžybos,
kurias remia „Corona“.
Kava atšalo.
Išgersiu arbatos, man ji labiau patinka.
Gali ir man padaryti?
Man labai reikia pasistengti,
kad patekčiau į geriausiųjų penketuką ir kovočiau dėl pasaulio čempiono vardo.
Man reikia daugiau taškų ir gero rezultato,
kad pakilčiau reitingų lentelėje.
Pasaulio čempiono titulas
taptų didžiuliu šuoliu jo karjeroje.
Filipė turėjo kelis šansus tapti pasaulio čempionu, bet jų neišnaudojo.
MIKAS FANINGAS - BUVĘS BANGLENTININKAS, TRISKART PBSL PASAULIO ČEMPIONAS
Ar tai turės įtakos jo mąstysenai?
Ar įtampa nepakiš kojos?
Viskas priklausys nuo to, kaip pasirodys Filipė.
Akivaizdu, kad jis yra jautrus žmogus,
kad jam trūksta to agresyvumo,
kurį demonstruoja Italo Fereira.
Labai jaudinuos, jis pateko į pusfinalį.
Jis ir Italo.
Italo - puikus banglentininkas.
ITALO FEREIRA DABARTINIS PBSL PASAULIO ČEMPIONAS
Jis ryžtingai siekia tikslų ir daro viską, kad laimėtų etapus ir taptų čempionu.
Kiekvieną etapą, kiekvieną dieną galvoji:
„Nugalėk bangas ir užsidirbk taškų.“
Turi tik 30 minučių savo pasirodymui, kad pademonstruotum, ką sugebi.
PUSFINALIS ITALO FEREIRA PRIEŠ FILIPĘ TOLEDO
Bangos tiesiog siaučia.
Dabartinis pasaulio čempionas Italo varžosi su Filipe.
Situacija - išties įkaitusi.
Nagi! Linkiu tau sėkmės, meile mano.
Linkiu didžiulės sėkmės!
Išties puikus Filipės startas,
jis - vienas greičiausių pasaulio banglentininkų.
Nagi! Labai gerai!
Labai graži banga!
Toledo pirmauja prieš Italo.
Iš paskos atlekia Fereira.
Toledo gali netrukdomai matyti jo pasirodymą.
Šis manevras turėtų atnešt Italo pergalę.
Kas rungsis su Medina finale? Toledo ar Italo?
Na, štai.
Greitas Italo manevras.
Atvirkštinis suktukas su pakeltu lentos galu. Jis užbaigia manevrą.
Tikras oro akrobatas. Labai įspūdinga.
Atvirkštinis Fereiros suktukas sužavėjo jo sirgalius.
Įspūdingas reginys.
Negali būti!
Dabar Filipės eilė parodyt, ką moka.
Jauti didžiulę įtampą, ką pasakys teisėjai,
tavo rėmėjai, šeima, draugai ir sirgaliai.
Jei su ta įtampa nesusidorosiu, tai turės įtakos mano pasirodymui.
Aš labai jaudinuosi.
Jei jis pralaimės, jam bus labai sunku su tuo susidoroti.
Daugiau negaliu žiūrėti.
Labai nervinuosi.
Toledo demonstruoja aukštus šuoliukus,
bet jis labai konservatyviai kaunasi su pasaulio čempionu.
Ir kol kas jis nepranoko Italo.
Filipės Toledo laikas baigiasi.
GALUTINIS REZULTATAS
FEREIRA: 16,10 TOLEDO: 11,57
Finale vėl susirungs Italo ir Medina.
Pasitikime plojimais
pasirodymą baigusį Filipę Toledo.
APSAUGA
Pralaimėjimas užknisa. Tai labai skaudu.
Daug kartų esu verkęs.
Jaučiau, kad galėjau laimėti tą raundą prieš Italo.
Tiek mažai trūko. Patikėk!
Gaila, kad nepasisekė.
Aš neblogai pasirodžiau.
Bet tiesiog jaučiau,
kad kažkas verčia mane savim abejoti.
Bandžiau su tuo kovoti.
Jei nesirūpinsi savo psichologine sveikata,
anksčiau ar vėliau palūši.
Man taip jau buvo nutikę.
Aš patyriau nugaros traumą.
2016 M.
Vos bepastovėjau ant lentos.
2018 M.
Greičiausiai tai ir tapo priežastimi.
Buvau labai nelaimingas.
Manyčiau, kad sirgau depresija,
bet ji man nebuvo diagnozuota.
Tiesiog, suprantat… Buvau atsidūręs duobėje.
Nenorėjau plaukioti banglente. Neturėjau motyvacijos dalyvauti varžybose.
- Filipė Toledo! - Buvo sunku.
2019 M.
Asmeninis gyvenimas, kai kurios problemos,
ir aš… Tai buvo išties
sunkūs metai psichologiškai.
Ir tai… tai…
Man nesisekė būti geru profesionaliu banglentininku.
Jei buvau netikęs banglentininkas,
jaučiausi netikusiu tėvu, vyru ar sūnum.
Man nesisekė visose gyvenimo srityse.
Iš pradžių nenorėjau su niekuo kalbėtis,
po to pasikalbėjau su Ananda.
Ji labai mane palaikė ir labai man padėjo.
Vieną dieną jis pasakė, kad nėra laimingas.
Einu paplaukioti, nori kartu?
Labai dėl jo nerimavau.
Jam pačiam buvo sunku suprasti, kas su juo vyksta.
Nežinojau, ką daryti, bet labai norėjau jam padėti.
Dalyvaudamas turuose jis jautėsi vienišas.
Jam teko nuolatos būti toli nuo šeimos.
Myliu tave.
Ir aš tave, branguti.
Jis nori būti geriausiu.
Todėl kartais reikalauja iš savęs daugiau nei jam leidžia jėgos.
Kartais laimi, kartais pralaimi. Reikia su tuo susitaikyti.
Pralaimėjęs jautiesi nevykėliu.
O būdamas toli nuo šeimos jis negalėjo
su tuo susidoroti.
Praėję dveji metai buvo labai permainingi.
Buvo sunku. Bet kreipiausi į psichologą, kuris man labai padeda.
Šiemet labiau pasitikiu savimi,
žinau, kaip suvaldyti savo emocijas.
Labiausiai bijojau, kad jis nepalūžtų.
Ir kad nebūsiu šalia, negalėsiu jam padėti.
Su manim buvo žmona. Bent turėjau su kuo pasikalbėti.
Buvo lengviau. Nes būdavo dienų, kai galvodavau, kad neištversiu.
PO SAVAITĖS
Australijoje išbuvau mėnesį,
pirmą kartą tiek ilgai nemačiau vaikų.
Žiūrėk, kiek primėtei ant grindų, panele Ananda.
Būsi išmesta iš virtuvės!
Kasdien bendravom su jais per „FaceTime“,
tad nors taip galėjom pasiteisinti, kad nesam blogi tėvai.
Žiūrėk, tėti!
Labas, saulele! Žiūrėk, ką tėtis pasidarė.
Turiu grįžti pas juos.
Po 3 dienų pasimatysit su mama!
Labai pasiilgau vaikų.
Sveika, širdele!
Bet staiga pagalvojau, kad mano vyras liks čia.
Jis liks čia. Bet jam viskas bus gerai.
Jis turi ką parodyti.
Nieko sau!
Ananda - tikra šaunuolė.
IŠVYKIMAI
Ji mane palaikė, padėjo man ir kėlė nuotaiką.
Ji visuomet į viską žiūri pozityviai.
Sunku suvaldyti namų ir šeimos ilgesį.
Turiu būt labiau susikoncentravęs,
bet labai pavargau kelionėse ir tenoriu namo.
Sveika, mieloji. Aš grįžau.
Man labai tavęs trūksta. Laukiu nesulaukiu, kol viskas baigsis.
Myliu tave. Skambink, jei kas. Bučiuoju.
Manau, kad sunkiausia tapti pasaulio čempionu yra banglenčių sporte.
Spaudimas, nervai, konkurencija. Didžiuliai lūkesčiai.
Filipė labai stengiasi į viską žiūrėti pozityviai, išlikti optimistu.
ROUZĖ HODŽ BUVUSI PBSL BANGLENTININKĖ
Bet akivaizdu, kad jis patiria daug streso.
Labai sunku nuraminti nervus ir įveikti visus iššūkius.
PO SAVAITĖS
Jei kas, skambink. Bučkis. Ate.
Anandai išvykus, laiką leidau su draugais.
Anksčiau aš su jais niekada nekalbėjau apie savo jausmus.
Man buvo nejauku apie tai kalbėti, bet jie viską žinojo.
Žinoma, jie buvo pasiruošę
bet kada atskubėt man į pagalbą.
Kaip vyras, gyveni pakankamai tvarkingai, žmogau.
Labai gera žinoti, kad gali kuo nors pasikliauti.
Tai leidžia geriau jaustis. Mes - kaip viena šeima.
Sūris.
O kas čia?
Mes palaikome vienas kitą,
o kai tenka tris mėnesius gyventi toli nuo namų…
Kuo artimiau bendraujame, tuo lengviau įveikti ilgesį.
Pažiūrėkit šį įrašą!
Vieni banglentininkai tiesiog susikoncentruoja į varžybas,
jiems nereikia bendravimo.
Gabrielius, pavyzdžiui, yra toks…
Kartais ir Italo.
Bet aš esu kitoks. Man labai reikia bendravimo.
Mes juokiamės, linksminamės. Tai išvaduoja mane nuo įtampos.
Dabar mano eilė. Padedu kortą
ir sakau „Uno“, nes turiu tik vieną kortą.
Po galais, brolau! Tu sukčiauji!
Mes visi - kaip broliai.
Su jais galiu būti savimi.
Man nereikia dėl nieko jaudintis.
Kodėl reikia pradėti būtent nuo tos spalvos?
Atsitiktinai parinkai, brolau?
Aš irgi noriu padėti žmonėms.
Visi mano draugai tai žino.
Jei jiems reikia pasikalbėt, visuomet juos išklausysiu.
Štai tau!
Prakišai!
Kai gera nuotaika, geriau sekasi plaukti.
AUSTRALIJA INDIJOS VANDENYNAS - MARGARET RIVERIS
MARGARET RIVERIS VAKARŲ AUSTRALIJA
Labai didelės bangos.
Šiandien plaukti banglentėmis gali būti iš tikrųjų pavojinga…
DŽESI MAILI-DAJER PBSL VARŽYBŲ DIREKTORĖ
…sportininkams teks išeiti iš savo komforto zonos.
Čia, Margaret Riveryje, nėra buvę tokių aukštų bangų.
PBSL ČEMPIONATO TURO REITINGŲ LENTELĖ
1. GABRIELIUS MEDINA 2. ITALO FEREIRA
8. FILIPĖ TOLEDO
Realiausi pretendentai tapti pasaulio čempionu yra Italo ir Gabrielius.
Manau, Filipė gali iškristi.
Jam nelabai sekas įveikti aukštas bangas.
PBSL ČEMPIONATO TURAS
Bus įdomu pažiūrėti, kas bus Margaret Riveryje, jei pakils bangavimas,
nes nuo to nepabėgsi.
ČEMPIONATO TURAS 4-AS ETAPAS IŠ 9
„Boost Mobile“ profesionalų etapas Margaret Riveryje,
kurį remia „Corona“.
Šiandien čia prasideda finalas.
Galingos bangos, kurios ir duždamos lieka aukštos.
Margaret Riverio bangos yra pavojingos.
TEISĖJŲ KAMBARYS
Tokios galingos ir stiprios bangos yra palankios ne visiems banglentininkams.
PRITAMAS ARENTAS PBSL VYR. TEISĖJAS
Norint jas įveikti, reikia nemažai jėgos ir greičio.
Įspūdingi suktukai
tikrai padės uždirbti daugiau taškų.
Užbaikime įspūdingai.
KETVIRTFINALIS ITALO FEREIRA PRIEŠ FILIPĘ TOLEDO
Margaret Riveryje bangos yra gana aukštos ir pareikalaus daug jėgų.
Italo tai neišgąsdins.
Jis yra patyręs banglentininkas ir moka jas pažaboti.
Mūsų laukia įdomi
šių dviejų varžovų dvikova.
Man bus nelengva, bet aš turiu išplėšt pergalę.
Padarysiu viską, ką galiu.
Pradeda Italo. Pakyla ant bangos.
Puikus nusileidimas nugara į bangą.
Tai buvo nepakartojama.
Pažiūrėsim, ką pademonstruos Toledo.
Banga jam nelabai palanki.
Aštuoni taškai Italo,
manau, sąlygos jam yra palankios.
FEREIRA: 10,07 TOLEDO: 8,83
Toledo stengiasi neatsilikti.
Labai įspūdingi suktukai.
Varžovai vejasi vienas kitą, įveikia bangą po bangos,
štai tokio reginio tikisi banglenčių sporto mėgėjai.
- Sudėtingas perėjimas. - Tikra tiesa.
Abu banglentininkai dirba nepriekaištingai.
Sunku kurį išskirti.
Teisėjai sakė, kad banglentininkų suktukai
bus vertinami itin priekabiai.
Šito Italo šiandien dar nedemonstravo.
Šis raundas - kitoks.
Jaučiuosi stipresnis, sugersiu visą teigiamą energiją.
Atiduosiu visas savo jėgas.
Toledo neketina nusileisti Italo.
Įspūdingas pirmasis suktukas.
Toks staigus posūkis - puiki pradžia.
Labai galingas.
Pirmasis suktukas - aukščiausios klasės, geriausias, kokį šiandien matėm.
Tvirtai stovi ant lentos.
Turbūt geriausias jo pasirodymas. Jis išsiveržia į priekį.
GALUTINIS REZULTATAS TOLEDO: 13,90 - FEREIRA: 13,73
Puikus Filipės Toledo pasirodymas nepaliko abejingų.
Toledo patenka į finalą.
Pergalė prieš dabartinį pasaulio čempioną Italo
man yra labai reikšminga.
Džiaugiuosi šia akimirka. Atgavau pasitikėjimą.
Pasiilgau vaikų ir šeimos, bet patekau į finalą.
Padarysiu tai dėl jų.
Finalinis raundas.
Džordis Smitas prieš Filipę Toledo.
Mūsų laukia išties įdomus šou.
Septinta ir aštunta vieta reitingų lentelėje.
Šio etapo laimėtojas iškart atsidurs trečioje lentelės vietoje.
Galingas Toledo startas,
dideliu greičiu įveikia bangą.
Džordis šokteli ant bangos.
Truputį neapskaičiavo laiko.
Toledo varžosi daug agresyviau nei paprastai.
Kiekvienas suktukas - vis geresnis,
smagu žiūrėti, ką išdarinėja Filipė.
Pasitikėjimas savimi auga tiesiog akyse.
Emocijos liejas per kraštus. Jis nevaidina.
Liko nepilna minutė.
Jis turi visus šansus laimėti šį finalą.
Džordis Smitas neišsilaiko ant bangos.
Garantuota brazilo pergalė.
GALUTINIS REZULTATAS
TOLEDO: 17,40 SMITAS: 14,23
Filipė puikiai užbaigia manevrą ir uždirba devynis taškus.
Turbūt labai didžiuojatės, galėdamas parvežti šį prizą savo šeimai.
Pažadėjau savo vaikams Koa ir Mahinai, kad namo grįšiu su prizu.
Ir savo pažadą įvykdžiau. Labai ačiū.
Mane užliejo emocijos.
Meile mano!
Buvau labai laimingas,
bet toli nuo savo šeimos,
kurios man labai trūko.
Labai jų ilgėjausi.
Pažadėjau grįžti namo su prizu, tiesa, sūneli?
Tai buvo mano didžiausia paskata.
Mano šeima yra mano variklis, verčiantis judėti į priekį.
Myliu jus visus! Labai myliu!
Myliu!
Pergalė Margaret Riveryje pakeitė mano mąstymą.
Ji suteikė man daugiau pasitikėjimo rungtyniauti toliau.
Man nebereikėjo nieko įrodinėti. Tiesiog buvau savimi.
Turbūt todėl pasiekiau tokį gerą rezultatą.
PBSL ČEMPIONATO TURO REITINGŲ LENTELĖ
1. GABRIELIUS MEDINA 2. ITALO FEREIRA
3. FILIPĖ TOLEDO
JAV - RAMUSIS VANDENYNAS BANGLENČIŲ RANČA
PO PENKIŲ SAVAIČIŲ
LEMŪRAS KALIFORNIJA, JAV
Esu labai laiminga, kad jis vėl namuose, Kalifornijoje.
Dabar jis labiau atsipalaidavęs.
Žiūrėk!
Man pavyko visus surinkti.
Visą šeimą. Ir net kelis draugus.
Pirmyn, bičiuli!
Jo taip ilgai nebuvo namuose,
kad esam laimingi pabūti kartu ir jį paremti.
Ji turi banglentininko žaizdą, tėti.
Tu susižeidei?
Pažiūrėk į tą banglentininko žaizdą!
Pameni, kai tavo tėčiui skaudėjo nugarą?
Tas buvo seniai.
Nebeskauda?
Filipė jau visus metus atvirai kalba apie savo depresiją.
Jo prisipažinimas paskatino
kitus žmones kreiptis į Filipę dėl juos varginančių problemų.
Aš labai juo didžiuojuosi,
nes jis padeda kitiems įveikti tai, ką teko pačiam patirti.
Jis yra labai jautrus žmogus.
Banglenčių Rančoje jaučiuosi kaip namie.
Čia galiu atsipalaiduoti, džiaugtis ir apie nieką negalvoti.
ČEMPIONATO TURAS 6-AS ETAPAS IŠ 9
Labas rytas ir sveiki atvykę į centrinę Kaliforniją,
kur Lemūre vyksta šeštasis čempionato turo etapas.
Liko du dalyviai. Prasideda finalas. Filipė Toledo. Gabrielius Medina.
Medinos tikslas yra tapti nenugalimu Banglenčių Rančoje
ir išplėšti trečią pergalę šį sezoną.
Gabrielius - beprotiškai stiprus varžovas…
ŠENON HADŽES BANGLENČIŲ SPORTO ŽURNALISTĖ
…ir, ko gero, stipriausias strategas, kokį esame matę.
Jam šie metai buvo labai sėkmingi.
Ne vienas banglentininkas stengiasi jam prilygti.
Visi nori mane nugalėti.
Jaučiuosi ramus ir atsipalaidavęs. Esu nenugalimas.
Stipriausias varžovas yra, be abejo, Gabrielius.
Jis - labai patyręs.
Vienas iš geriausių čia, Rančoje.
Turiu pasirodyt nepriekaištingai, negaliu padaryt nė vienos klaidos.
Privalau atiduot visas jėgas, kad įsitvirtinčiau geriausiųjų penketuke.
Visiška ramybė.
Taip.
Tiesiog plauk.
Negalvok apie čempionatą, negalvok apie tai, kas vyksta.
Neturiu ko nerimauti. Mano šeima yra čia.
Ji yra mano didžiausia paskata
ir suteikia pasitikėjimo šokt į vandenį ir parodyt tai, ką moku.
Duok tėčiui bučkį. Duok bučkį.
Tu juk ką tik plaukei!
- Taip, ir vėl plauksiu. - Kodėl?
Telaimina tave Dievas, sūnau! Nesinervink, gerai? Parodyk, ką moki!
Banglenčių Ranča - vienintelė vieta ture su dirbtinėmis bangomis,
kurios yra tobulos.
Būtent tokiose bangose banglentininkai
gali parodyti savo geriausius įgūdžius.
Ir tai mums leidžia
vertinti jų pasirodymą itin kritiškai.
TEISĖJŲ KAMBARYS
Banglenčių Rančoje 10 taškų gaus tik tas, kuris pasirodys išties nepriekaištingai.
Tobula banga - kas keturios minutės.
Pati banga yra labai greita. Man nereikia galvot apie strategiją.
Nereikia galvot apie prioritetus.
Ir nereikia galvot apie motiną gamtą,
ar atplūs banga, ar ne.
Tu kovoji su savim. Kovoji su savo protu.
FINALINIS ETAPAS GABRIELIUS MEDINA PRIEŠ FILIPĘ TOLEDO
Filipė Toledo pakyla ant bangos…
PIRMOJI BANGA
…plaukia užtikrintai, bet labai greitai.
Neslėpdamas savo emocijų.
Gabrielius Medina nežiūrėjo jo pasirodymo.
Paskutinė Toledo banga.
ANTROJI BANGA
Jis daro viską, kad Gabrielius Medina neturėtų šansų jo pranokti.
Kodėl žiūrint į jį viskas atrodo taip paprasta?
Filipe Toledo, tu - mano didvyris.
Nieko sau.
GERIAUSI 2 REZULTATAI TOLEDO: 9,67 8,27 17,94
Baigęs du raundus ir surinkęs nemažai taškų
pajutau, kad galiu laimėti. Pagalvojau: „Pažiūrėsiu, kas bus.“
Gabrieliaus Medinos startas.
PIRMOJI BANGA
Medina demonstruoja puikų greitį ir ryžtą laimėti.
Vos nenugriuvo.
Dabar stengiasi pasitaisyti, kad neprarastų daugiau taškų.
Medina užbaigia manevrą. Nuostabi pabaiga.
Lemiama akimirka.
ANTROJI BANGA
Jam reikia aukšto balo. Bandys rizikuoti.
Aukštas šuoliukas.
Leidžiasi ir krenta nuo lentos!
GALUTINIS REZULTATAS TOLEDO: 17,94 - MEDINA: 10,60
Kai laimėjau, visi buvo šalia.
Mano tėtis, mano žmona.
Dalintis su jais savo laime buvo neįkainojama akimirka.
Labai tikiuosi, kad tokių akimirkų bus dar ne viena.
Žinoma, aš juo didžiuojuosi. Jis puikiai pasirodė.
Dvejus metus iš eilės mane nugalėjo Gabrielius,
o dabar koks nuostabus jausmas laimėti.
Nesvarbu, prieš ką laimėti - prieš Gabrielių ar Italo,
mes visuomet stengiamės nugalėti vienas kitą.
Bet nė vienas pralaimėjimas neapsieina be emocijų.
Laimėtojas yra tik vienas, ir ta diena buvo mano.
Man tai - reikšmingas laimėjimas.
Po viso to, kas man nutiko, po pastarųjų beprotiškų dvejų metų.
Įrodyti sau, kad esi geriausias, yra nepakartojamas jausmas.
PBSL ČEMPIONATO TURO REITINGŲ LENTELĖ
1. GABRIELIUS MEDINA 2. ITALO FEREIRA
3. FILIPĖ TOLEDO
Filipė subrendo.
Toks jausmas, kad jis susitaikė pats su savim.
Nugalėti Italo Margaret Riveryje,
esant tokioms aukštoms bangoms.
Ir pergalė Banglenčių Rančoje, kur dominavo Gabrielius,
Filipei šie metai - iš tiesų sėkmingi.
Patekęs į geriausiųjų penketuką,
Filipė yra rimtas pretendentas laimėti pasaulio čempiono titulą.
Kur akiniai nuo saulės? Pametei?
Gaila.
Prašmatniai atrodai!
Verčiau pralaimėti čempionatą, nei pamesti akinius nuo saulės!
KITOJE SERIJOJE
Stefani Gilmor yra septyniskart pasaulio čempionė.
Keičiasi šios sporto šakos suvokimas.
Naujoji banglentininkų karta yra fiziškai stipresnė.
Stefai tai - nemenkas iššūkis.
Ji kovoja dėl savo karjeros.
Turiu rast būdą, kaip laimėti.
Išvertė Laima Banionienė